《室人墓下》
宋代·叶茵

楚怆埋香地，卿须念藁砧。
齐眉中道诀，同穴百年心。
刀尺凝余泽，松梧带老阴。
可能如馌妇，相对白头吟。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。